CELEX: 62021TN0341
Language: mt
Date: 2021-06-21 00:00:00
Title: Kawża T-341/21: Rikors ippreżentat fil-21 ta’ Ġunju 2021 – Rauff-Nisthar vs Il-Kummissjoni

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/49
            
         
      Rikors ippreżentat fil-21 ta’ Ġunju 2021 – Rauff-Nisthar vs Il-Kummissjoni
      (Kawża T-341/21)
      (2021/C 320/55)
      Lingwa tal-kawża: il-Franċiż
      
         Partijiet
      
      
         Rikorrent: Nadya Rauff-Nisthar (Pfinztal, il-Ġermanja) (rappreżentant: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-9 ta’ Marzu 2020 kif ukoll id-deċiżjoni dwar l-eżami mill-ġdid tad-19 ta’ Awwissu 2020 tal-Kumitat ta’ Selezzjoni tal-Uffiċċju Ewropew għas-Selezzjoni tal-Persunal (EPSO) dwar il-Kompetizzjoni EPSO/AD/371/19 (AD7) – 6 – Amministraturi tar-Riċerka Xjentifika li ma tinkludix isem ir-rikorrenti fil-lista ta’ riżerva;
               
            
                  —
               
               
                  safejn meħtieġ, tannulla d-deċiżjoni li tiċħad l-ilment tal-15 ta’ Marzu 2021;
               
            
                  —
               
               
                  titlob il-produzzjoni tat-testijiet u riżultati, għal kull test, tal-kompetizzjoni, dwar ir-rikorrenti fuq ir-riżultati tal-istadju sussegwenti sabiex ikunu jistgħu jiġu evalwati materjalment ir-riżultati marbuta ma’ kull irregolarità u l-importanza tal-konsegwenzi tal-istress ikkawżat mill-irregolaritajiet ikkonstatati konformement mal-Artikolu 91 tar-Regoli tal-Proċedura tal-Qorti Ġenerali;
               
            
                  —
               
               
                  tisma’ lill-konvenuta kkundannata għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed, ibbażat fuq l-inugwaljanza fit-trattament ikkawżata mill-irregolaritajiet li seħħew matul it-testijiet u influwenzaw ir-riżultati tal-kompetizzjoni. Dan il-motiv huwa diviż f’erba’ partijiet.
      
                  1.
               
               
                  L-ewwel parti, ibbażata fuq l-okkorrenza ta’ żbalji tekniċi fl-organizzazzjoni tat-testijiet tal-kompetizzjoni EPSO/AD/371/19 (AD7) – 6 – Amministraturi tar-Riċerka Xjentifika, żbalji rrikonoxxuti mill-amministrazzjoni u li wasslu għal stress ogħla għar-rikorrenti matul it-testijiet.
               
            
                  2.
               
               
                  It-tieni parti, ibbażata fuq l-assenza ta’ diliġenza tal-amministrazzjoni u l-assenza ta’ reazzjoni minnha sabiex tikkoreġi l-imsemmija żbalji.
               
            
                  3.
               
               
                  It-tielet parti, ibbażata fuq l-assenza ta’ teħid inkunsiderazzjoni tal-iżbalji fl-evalwazzjoni tal-prestazzjoni tar-rikorrenti u l-assenza ta’ implimentazzjoni ta’ proċeduri li jiżguraw l-ugwaljanza bejn il-kandidati.
               
            
                  4.
               
               
                  Ir-raba’ parti, ibbażata fuq l-iżball manifest ta’ evalwazzjoni tal-prestazzjoni tar-rikorrenti.